**Wattn lanserer smart digital strømtavle**

Strømselskapet Wattn lanserer nå en digital strømtavle. Denne tjenesten skal gi forbrukerne bedre innsikt i de stadig mer varierende strømprisene, og kan settes opp hjemme eller på arbeidsplassen. Slik kan alle familiemedlemmer eller ansatte i bedriften «gløtte bort på skjermen» og raskt se om strømmen er dyr eller billig, akkurat nå, og i det neste døgnet. Wattn har kalt den nye tjenesten for Wattomat, og den er gratis for alle strømkundene til Wattn.

**Smart forbruk - fra lomma til kjøkkenbenken**

Strømtavlen varsler blant annet om ekstrempriser, og fortelle deg hva din timekostnad er nå og de neste timene. Da kan du enklere vurdere om du skal vente litt med å sette på oppvaskmaskinen eller ta en dusj. I tillegg gir strømtavlen en daglig analyse av ditt forbruk, og du kan dag-for-dag se om du klarer å forbedre deg når det gjelder å bruke strømmen smartere. Dette gir muligheter for å spare på strømkostnadene.

* *«Vi er superstolt av kunne lansere Wattomaten 1 år etter lanseringen av Wattn. Vi har lyttet til kundene våre, og laget en tjeneste vi vet det er behov for. Kundene våre er prisbevisste og er opptatt av strømpriser og -kostnader, og med Wattomaten kan de enkelt få oversikt over dette. Wattomaten er ett godt supplement til appen vi har i dag, hvor den viktigste egenskapen er at du kan følge prisnivået på strømmen i det daglige, og enklere se når du bør flytte forbruket ditt til timer hvor strømmen er billigere», s*ier leder for produkt og tjenesteutvikling, Christian Aasebø.

**Digital lyspære**

Det unike med Wattomaten er den digitale lyspæren som forenkler de varierende strømprisene. Pæren lyser grønt på de billigste timene i døgnet og rødt på de dyreste timene. Ganske enkelt. Samtidig kan man velge ulike andre visninger, blant annet kan man se strømprisene inntil 35 timer frem i tid.

* «*Jeg har testet prototypen av Wattomaten og opplever den digitale lyspæren som veldig nyttig. Selv har jeg satt opp en iPad som jeg har plassert på vaskerommet utenfor kjøkkenet, hvor jeg går forbi flere ganger om dagen. Med et raskt blikk på skjermen ser jeg om strømmen er dyr eller billig, basert på fargen på pæren. Er for eksempel pæren rød er det høye priser og da venter jeg heller med å sette på vaskemaskinen*»*,* forteller Aasebø.

**Effektpila er det nye «kjøkkenwattmeteret»**

For de kundene som har sanntidsmåleren vår, Wattmeter, vil strømforbruket vise i sanntid på strømtavlen, og en oversiktlig graf viser tydelig hvordan forbruket har endret seg den siste timen. «Effektpila» viser også husets totale strømforbruk her og nå.

* «*Jeg har jobbet i energibransjen i over 20 år og hørt mange historier om den gode gamle «vippa» eller kjøkkenwattmeteret som økte i takt med forbruket på kjøkkenet, og hvor du kunne bli koblet ut om du brukte for mye strøm. I Wattomaten kaller vi «vippa» for «Effektpila» og det er rett og slett kjøkkenwattmeteret i ny digital form*»*,* sier Aasebø.

**Store besparelser for bedrifter**

Wattn har pilottestet Wattomaten hos noen utvalgte bedrifter. Det viser seg at det har vært vanskelig å flytte forbruket når de ansatte ikke har hatt et forhold til hva strømmen koster. Med Wattomaten på storskjerm i bedriftslokalene, får de ansatte plutselig et mer bevisst forhold til strømprisen og forbruket.

*«Slik spotprisene og kraftmarkedet er i dag, er vi helt sikre på at denne digitale strømtavlen vil gi kundene stor verdi»,* avslutter Christian Aasebø.

**Vedlegg:**

**Om Wattn**

Strømselskapet Wattn er skapt og eid av TAFJORD, Sogn og Fjordane Energi, Tussa og Sognekraft. Vi leverer fremtidsrettede produkt og tjenester med fokus på smart teknologi og bærekraft. Gjennom gode løsninger ønsker vi å gi kundene bedre innsikt og kontroll over kostnader og forbruk. I Wattn har vi 50 ansatte fordelt på kontorer i Ålesund, Sandane, Førde, Florø, Ørsta, Stryn, Vik i Sogn og Kvinnherad.

**Kontaktinformasjon:**

Christian Aasebø, Leder for produkt- og tjenesteutvikling

Telefon: 900 14 000
E-post: christian.aasebo@wattn.no

Elin Hessen, pressekontakt

Telefon: 982 16 270

E-post: elin.hessen@wattn.no